PR9 "2023Q1

บริษัท โรงพยาบาลพระรามเก้า จำกัด (มหาชน)

หมายเหตุประกอบงบการเงินระหว่างกาล

สำหรับงวดสามเดือนสิ้นสุดวันที่ 31 มีนาคม 2566

1.	ข้อมูลทั่วไป

1.1	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯ                        ได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลง                   ส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์                   ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้                   งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                 งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.2	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน         งบการเงินสำหรับปีสิ้นสุดวันที่ 31 ธันวาคม 2565

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2566 ไม่มีผลกระทบอย่างเป็นสาระสำคัญต่องบการเงินของบริษัทฯ

2.	รายการธุรกิจกับบุคคลหรือกิจการที่เกี่ยวข้องกัน

ในระหว่างงวด บริษัทฯมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างบริษัทฯและบุคคลหรือกิจการที่เกี่ยวข้องกัน ณ วันที่ 31 มีนาคม 2566 และ                 31 ธันวาคม 2565 มีรายละเอียดดังนี้

ค่าตอบแทนกรรมการและผู้บริหาร

ในระหว่างงวด บริษัทฯมีค่าใช้จ่ายผลประโยชน์พนักงานให้แก่กรรมการและผู้บริหาร ดังต่อไปนี้

3.	ลูกหนี้การค้าและลูกหนี้อื่น

ยอดคงเหลือของลูกหนี้การค้า ณ วันที่ 31 มีนาคม 2566 และ 31 ธันวาคม 2565 แยกตามอายุหนี้                  ที่ค้างชำระได้ดังนี้

4. 	สินทรัพย์ทางการเงินอื่น

ตราสารทุนและตราสารหนี้วัดมูลค่าด้วยมูลค่ายุติธรรมในระดับที่ 2 ในระหว่างงวดปัจจุบัน บริษัทฯไม่มีการเปลี่ยนวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงิน และไม่มีการโอนรายการระหว่างลำดับชั้นของมูลค่ายุติธรรม

5.	ข้อมูลทางการเงินจำแนกตามส่วนงาน

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน

บริษัทฯดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ธุรกิจโรงพยาบาล และดำเนินธุรกิจในเขตภูมิศาสตร์เดียว คือ ประเทศไทย บริษัทฯประเมินผลการปฏิบัติงานของ    ส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรจากการดำเนินงานและสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

6.	ภาระผูกพันและหนี้สินที่อาจเกิดขึ้น

6.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2566 และ 31 ธันวาคม 2565 บริษัทฯมีรายจ่ายฝ่ายทุน ดังนี้

6.2	ภาระผูกพันเกี่ยวกับสัญญาให้บริการระยะยาว

ณ วันที่ 31 มีนาคม 2566 บริษัทฯได้ทำสัญญาบำรุงรักษาอุปกรณ์การแพทย์และบริการอื่น ๆ                       โดยมีค่าบริการที่ต้องจ่ายชำระในระหว่างปี 2566 ถึงปี 2569 เป็นจำนวนเงินประมาณ 98 ล้านบาท                    (31 ธันวาคม 2565: 91 ล้านบาท)

### 6.3	การค้ำประกัน

ณ วันที่ 31 มีนาคม 2566 บริษัทฯมีหนังสือค้ำประกันซึ่งออกโดยธนาคารในนามบริษัทฯเหลืออยู่    เป็นจำนวน 4 ล้านบาท (31 ธันวาคม 2565: 4 ล้านบาท) ซึ่งเกี่ยวเนื่องกับภาระผูกพันทางปฏิบัติ                      ตามปกติธุรกิจของบริษัทฯคือเพื่อค้ำประกันการใช้ไฟฟ้า

7.	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของบริษัทฯจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด บริษัทฯจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบแสดงฐานะการเงิน

8.	เหตุการณ์ภายหลังรอบระยะเวลารายงาน

ก)	เมื่อวันที่ 21 เมษายน 2566 ที่ประชุมสามัญผู้ถือหุ้นประจำปี 2566 ของบริษัทฯมีมติอนุมัติให้จ่ายเงินปันผลจากกำไรสุทธิของบริษัทฯแก่ผู้ถือหุ้นในอัตราหุ้นละ 0.29 บาท เป็นเงินรวมทั้งสิ้น 228.03 ล้านบาท โดยมีกำหนดจ่ายเงินปันผลในวันที่ 19 พฤษภาคม 2566

ข)	เมื่อวันที่ 24 เมษายน 2566 บริษัทฯจ่ายชำระค่าซื้อที่ดินส่วนที่เหลือจำนวน 85 ล้านบาท และรับโอนกรรมสิทธิ์ในที่ดินจากบุคคลที่เกี่ยวข้องกันเพื่อก่อสร้างอาคารหอพักพยาบาลแห่งใหม่

9.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯเมื่อวันที่ 15 พฤษภาคม 2566

|  |  | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 31 มีนาคม | สำหรับงวดสามเดือน สิ้นสุดวันที่ 31 มีนาคม | สำหรับงวดสามเดือน สิ้นสุดวันที่ 31 มีนาคม |

|  | 2566 | 2566 | 2565 |

| รายการธุรกิจกับบริษัทที่เกี่ยวข้องกัน | รายการธุรกิจกับบริษัทที่เกี่ยวข้องกัน |  |  |

| รายได้ค่ารักษาพยาบาล | 96 | 96 | 1,211 |

| ส่วนลดค่ารักษาพยาบาล | - | - | - |

| รายได้ค่ารักษาพยาบาล - สุทธิ | 96 | 96 | 1,211 |

| รายได้ค่าเช่า | 244 | 244 | 213 |

| รายได้ค่าบริการ | 394 | 394 | 324 |

| ซื้อสินค้า | 72 | 72 | 97 |

|  |  |  |  |

| รายการธุรกิจกับบุคคลที่เกี่ยวข้องกัน |  |  |  |

| รายได้ค่ารักษาพยาบาล | 1,999 | 1,999 | 2,837 |

| ค่าสวัสดิการและส่วนลดค่ารักษาพยาบาล | (1,099) | (1,099) | (1,491) |

| รายได้ค่ารักษาพยาบาล - สุทธิ | 900 | 900 | 1,346 |

| ค่าที่ปรึกษาจ่าย | 150 | 150 | 150 |



|  | (หน่วย: พันบาท) | (หน่วย: พันบาท) |

|  | 31 มีนาคม 2566 | 31 ธันวาคม 2565 |

| ลูกหนี้การค้าและลูกหนี้อื่น - บุคคลหรือกิจการที่เกี่ยวข้องกัน (หมายเหตุ 3) |  |  |

| บุคคลที่เกี่ยวข้องกัน (กรรมการและผู้ถือหุ้น) | 461 | 440 |

| บริษัทที่เกี่ยวข้องกัน (มีกรรมการร่วมกัน) | 208 | 614 |

| รวมลูกหนี้การค้าและลูกหนี้อื่น - บุคคลหรือกิจการ                 ที่เกี่ยวข้องกัน | 669 | 1,054 |

|  |  |  |

| เงินจ่ายล่วงหน้าค่าซื้อสินทรัพย์ - บุคคลที่เกี่ยวข้องกัน |  |  |

| บุคคลที่เกี่ยวข้องกัน (ผู้ถือหุ้น) | 15,000 | - |

| รวมเงินจ่ายล่วงหน้าค่าซื้อสินทรัพย์                                     - บุคคลที่เกี่ยวข้องกัน | 15,000 | - |

| เจ้าหนี้อื่น - กิจการที่เกี่ยวข้องกัน |  |  |

| บริษัทที่เกี่ยวข้องกัน (มีกรรมการร่วมกัน) | 50 | 116 |

| รวมเจ้าหนี้อื่น - กิจการที่เกี่ยวข้องกัน | 50 | 116 |

|  |  |  |

| เงินค้ำประกัน - กิจการที่เกี่ยวข้องกัน |  |  |

| บริษัทที่เกี่ยวข้องกัน (มีกรรมการร่วมกัน) | 203 | 203 |

| รวมเงินค้ำประกัน - กิจการที่เกี่ยวข้องกัน | 203 | 203 |



|  | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 31 มีนาคม | สำหรับงวดสามเดือน สิ้นสุดวันที่ 31 มีนาคม |

|  | 2566 | 2565 |

| ผลประโยชน์ระยะสั้น | 17,060 | 13,684 |

| ผลประโยชน์หลังออกจากงาน | 221 | 278 |

| รวม | 17,281 | 13,962 |



|  | (หน่วย: พันบาท) | (หน่วย: พันบาท) |

|  | 31 มีนาคม 2566 | 31 ธันวาคม 2565 |

| ลูกหนี้การค้า - บุคคลหรือกิจการที่เกี่ยวข้องกัน |  |  |

| อายุหนี้คงค้างแยกตามวันที่หนี้ที่ค้างชำระ |  |  |

| ค้างชำระ |  |  |

| ไม่เกิน 3 เดือน | 482 | 849 |

| 3 - 6 เดือน | 12 | 9 |

| 6 - 12 เดือน | - | 62 |

| มากกว่า 12 เดือน | 54 | - |

| รวมลูกหนี้การค้า - บุคคลหรือกิจการที่เกี่ยวข้องกัน | 548 | 920 |

| ลูกหนี้การค้า - บุคคลหรือกิจการที่ไม่เกี่ยวข้องกัน |  |  |

| อายุหนี้คงค้างแยกตามวันที่หนี้ที่ค้างชำระ |  |  |

| ค้างชำระ |  |  |

| ไม่เกิน 3 เดือน | 154,738 | 206,928 |

| 3 - 6 เดือน | 36,523 | 18,598 |

| 6 - 12 เดือน | 21,644 | 29,634 |

| มากกว่า 12 เดือน | 73,197 | 61,354 |

| รวม | 286,102 | 316,514 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (89,313) | (85,051) |

| รวมลูกหนี้การค้า - บุคคลหรือกิจการที่ไม่เกี่ยวข้องกัน, สุทธิ | 196,789 | 231,463 |

| รวมลูกหนี้การค้า - สุทธิ | 197,337 | 232,383 |

| ลูกหนี้อื่น |  |  |

| ลูกหนี้อื่น - บุคคลหรือกิจการที่ไม่เกี่ยวข้องกัน | 4,651 | 4,453 |

| ดอกเบี้ยค้างรับ | 2,893 | 2,713 |

| รายได้ค้างรับ - กิจการที่เกี่ยวข้องกัน | 121 | 134 |

| รายได้ค้างรับ - บุคคลหรือกิจการที่ไม่เกี่ยวข้องกัน | 3,365 | 3,245 |

| รวมลูกหนี้อื่น | 11,030 | 10,545 |

| รวมลูกหนี้การค้าและลูกหนี้อื่น - สุทธิ | 208,367 | 242,928 |



|  | (หน่วย: พันบาท) | (หน่วย: พันบาท) | (หน่วย: พันบาท) |

|  |  | 31 มีนาคม 2566 | 31 ธันวาคม 2565 |

| ตราสารหนี้ที่วัดมูลค่าด้วยราคาทุนตัดจำหน่าย | ตราสารหนี้ที่วัดมูลค่าด้วยราคาทุนตัดจำหน่าย |  |  |

| เงินฝากธนาคารประเภทฝากประจำ | เงินฝากธนาคารประเภทฝากประจำ | 400,437 | 101,437 |

| หุ้นกู้ภาคเอกชน | หุ้นกู้ภาคเอกชน | 250,000 | 150,000 |

| รวมตราสารหนี้ที่วัดมูลค่าด้วยราคาทุนตัดจำหน่าย | รวมตราสารหนี้ที่วัดมูลค่าด้วยราคาทุนตัดจำหน่าย | 650,437 | 251,437 |

|  |  |  |  |

|  |  |  |  |

|  |  |  |  |

|  |  |  |  |

|  | (หน่วย: พันบาท) | (หน่วย: พันบาท) | (หน่วย: พันบาท) |

|  |  | 31 มีนาคม 2566 | 31 ธันวาคม 2565 |

| สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน | สินทรัพย์ทางการเงินที่วัดมูลค่าด้วยมูลค่ายุติธรรม    ผ่านกำไรหรือขาดทุน |  |  |

| ราคาทุน | ราคาทุน |  |  |

| เงินลงทุนในตราสารทุนของบริษัทจดทะเบียน | เงินลงทุนในตราสารทุนของบริษัทจดทะเบียน | 353 | 360 |

| เงินลงทุนในตราสารหนี้ (หน่วยลงทุนในกองทุนเปิด) | เงินลงทุนในตราสารหนี้ (หน่วยลงทุนในกองทุนเปิด) | 150,141 | 50,141 |

| รวม - ราคาทุน | รวม - ราคาทุน | 150,494 | 50,501 |

| กำไรที่ยังไม่เกิดขึ้นจากการเปลี่ยนแปลงมูลค่ายุติธรรมของเงินลงทุน | กำไรที่ยังไม่เกิดขึ้นจากการเปลี่ยนแปลงมูลค่ายุติธรรมของเงินลงทุน | 526 | 87 |

| มูลค่ายุติธรรม | มูลค่ายุติธรรม | 151,020 | 50,588 |

| รวมสินทรัพย์ทางการเงินอื่น | รวมสินทรัพย์ทางการเงินอื่น | 801,457 | 302,025 |



| หมุนเวียน | 551,457 | 152,025 |

| ไม่หมุนเวียน | 250,000 | 150,000 |

|  | 801,457 | 302,025 |



|  | (หน่วย: ล้านบาท) | (หน่วย: ล้านบาท) |

|  | 31 มีนาคม 2566 | 31 ธันวาคม 2565 |

| การปรับปรุง การก่อสร้างอาคารและงานระบบอาคาร | 86 | 62 |

| การซื้อเครื่องมือและอุปกรณ์ | 19 | 36 |

| การซื้อซอฟต์แวร์คอมพิวเตอร์ | 12 | 18 |

| การซื้อที่ดิน | 85 | - |

| รวมภาระผูกพันเกี่ยวกับรายจ่ายฝ่ายทุน | 202 | 116 |